Ajánlatkérési kiírás az Országos Lengyel Önkormányzat Bp X. ker. Állomás u. 10 sz. alatti székhelyén a szomszédos ingatlan felőli nyílászárók cseréjére az alábbiak szerint:

A kivitelezés tervezett ideje: 2026. szeptember - november, de semmiképpen nem nyúlhat december 15 utánra.
A kivitelezésnek, beleértve a teljes adminisztrációt és pénzügyi elszámolást, eredményesen le kell zárulnia 2026. évben.
A projektet érintő nyílászárók:
Szomszéd telek felőli fa anyagú nyílászárók cseréje: A földszinten 3 nagy ablakot (titkárság, iroda, WC) és egy kisebb ablakot (WC) kell cserélni. Az iskolai épületrész 2 db ablaka nem képezi jelen ajánlatkérés tárgyát.
Az elvégzendő munkák egyes fázisai:
a. A meglévő nyílászárók és párkányok kibontása
b. A meglévőkkel méretre és kialakításra azonos új hőszigetelt üvegezési műanyag nyílászárók elkészítése és beépítése, beleértve a külső és belső párkányok cseréjét is. Mind kívülre, mind belülre műanyag párkányokat kell beépíteni. A beépítendő új nyílászárók hőátbocsátási tényezőjének Uw 1,1 – 1,15 érték között kell lennie.
c. Kőműves javítási munkák a kávákon kívül belül. Mindkét oldalon a meglévővel azonos kialakítású és anyagú kávát kell elkészíteni. 
d. Külső kávákon festésjavítási munkák a jelenlegi homlokzati színnel megegyező kivitelben.
e. Az ajánlatnak tartalmaznia kell az ablakcserével érintett helységek belső falfestési munkálatait is, a jelenlegivel megegyező színben és kivitelben.
Az ajánlatnak tartalmaznia kell a kivitelezéshez tartozó minden előkészítő és befejező munkát is.
A helyszíni méretfelvétel és szemle előzetes bejelentkezés után a következő időpontban: 2026. 09. 15-én (kedd) 10:00 és 14:00 óra között elvégezhető, Tupcsia Éva hivatalvezetőt kell keresni a +36 30 332 8753 telefonszámon.
Műszaki kérdésekben Devescovi György műszaki ellenőrt kell keresni a 06 30 4745750 telefonszámon.
A kivitelezési munkákról tételes költségvetési kiírás készült, amelyet jelen felhívás mellékleteként küldünk. 
Az ajánlat mellé csatolni kell a jelen ajánlat mellékletét képező, aláírt ajánlati lapot és átláthatósági nyilatkozatot. Részajánlat nem tehető.
Az ajánlatok elbírálásánál a vállalási ár döntő, amelyet forintban kell meghatározni.
Előlegfizetés: 25 % a szerződés aláírását követően kiállított előlegszámla beérkezését követő 8 napon belül.
A vállalkozói ár átalánydíjnak minősül. Ajánlatkérő 5 % tartalékkeretet biztosít, amely összeg csak és kizárólag a műszaki ellenőr által elrendelt pótmunkák elszámolására használható fel. Többletmunka az átalányárra való tekintettel nem érvényesíthető.

Az ajánlatkérő az eljárásból kizárja azt az Ajánlattevőt: 
· aki végelszámolás alatt áll, vagy ellene csőd-, illetve felszámolási eljárás van folyamatban;
· akinek köztartozása van és az adóhatóság a részére részletfizetést vagy fizetési halasztást jogerős döntésével nem engedélyezett;
· akinek az Országos Lengyel Önkormányzatnál és a fenntartásában működő Intézményeknél, Hivatalnál öt évnél nemrégebben végzett beszerzési tevékenységnél vállalt szerződéses kötelezettségének megszegését jogerős államigazgatási, illetve bírósági határozat megállapította vagy tartozása áll fenn;
· aki/amely nem minősül a nemzeti vagyonról szóló 2011. évi CXCVI. törvény 3. § (1) bekezdése 1. pontja értelmében átlátható szervezetnek. 
Az ajánlattevőnek rendelkeznie kell a Vállalkozási szerződésben vállalt vállalkozási munkák, legalább a részteljesítéséig meghatározott munkarészre, megadott minőségben, a szerződés szerinti teljesítési feltételeknek megfelelő elvégzéséhez, saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).
A munka műszaki ellenőr által igazolt teljesítését követően végszámla kerül kiállításra. A kivitelezési munkákról elektronikus építési naplót kell vezetni. Az építési napló pontos, naprakész vezetése elengedhetetlen feltétele a teljesítésigazolás kiadásának.
Az ajánlatnak tartalmaznia kell egy ütemtervet, melyben szerepelnie kell szobákra lebontva az ottani munkakezdés és teljes munkavégzési tervezett időpontok. A részmunkaterületek átadása – átvétele az elfogadott ütemterv szerint történhet meg.
A munkavégzés megkezdésének legkésőbbi időpontja: 2026.10.01.
A munkavégzés befejezésének legkésőbbi időpontja: 2026.11.30.
Az ajánlatoknak teljeskörűnek kell lenniük, beadási határidejük: 2026. 09.21. (hétfő) 12 óra 00 perc. A határidő beérkezési határidőt jelent, nem postára adási határidőt.
Az ajánlatokat zárt borítékban „Ajánlat a Budapest X. Állomás utca 10. „A épület nyílászáró csere” címmel, személyesen kell beadni a Budapest X. Állomás utca 10.sz. alatt, a Hivatal titkárságán 2 példányban.
A pályázat bontása 2026. szeptember 21-én 13:00 órakor történik az önkormányzat elnöke, a hivatal munkatársai és az önkormányzat műszaki ellenőre jelenlétében.
Esetleges hiánypótlásra egy alkalommal kerülhet sor, és nem irányulhat az ajánlat érdemi részének módosítására, kizárólag adminisztratív jellegű pontosítást szolgálhat.
Eredményhirdetés: a bontást követő 3 munkanapon belül e-mailen mindent pályázót értesítenek az eredményről.
A felhívást közzétevő fenntartja a jogot a beszerzési eljárás indokolás nélküli eredménytelenné nyilvánítására.
Budapest, 2026. szeptember 11. 

Országos Lengyel Önkormányzat



1. számú melléklet

AJÁNLATI LAP[footnoteRef:1] [1:  A kipontozott részeket szíveskedjenek olvasható nyomtatott betűkkel kitölteni!] 


I. Ajánlat tárgya:
az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett 
Országos Lengyel Önkormányzat Bp X. ker. Állomás u. 10 sz. alatti székhelyén a szomszédos ingatlan felőli nyílászárók cseréjére
tárgyában


II. Ajánlattevő adatai
Neve: …………………………………………………………………………………..… 
Székhelye: ………………………………………………………………………….….…..
Adószáma: ………………………………………………………………………………...
Nyilatkozattételre jogosult képviselő neve: …………………………………………….…..
Az eljárás során kapcsolattartó személy neve, telefonszáma, e-mail címe: ……………………………………………………….……………………………………
Felelős műszaki vezető megnevezése, regisztrációs száma (ha már az ajánlattétel időpontjában ismert: …………………………………………………………………………………...


III. Bírálat szempontja

Ajánlati ár összesen:	nettó…..……………….…,- Ft, azaz ………………………….. Forint[footnoteRef:2] [2:  Az ajánlati lap III. pontjában (Összesített nettó ajánlati ár) a jelen ajánlattételi felhívás mellékletében megtalálható és az ajánlattal együtt benyújtandó, árajánlatra vonatkozó főösszesítő CD21 cellájában (ÁFA vetítési alap) feltüntetett összesített nettó árat kell beírni.
] 



IV. Ajánlattevő nyilatkozatai

1. Alulírott…………………………...………………..., mint a fenti ajánlattevő nyilatkozattételre jogosult képviselője nyilatkozom, hogy az ajánlattevő 
1. az ajánlat benyújtásának időpontjában nem áll végelszámolás, felszámolás vagy csődeljárás alatt;
1. köztartozásmentes, Ajánlatkérővel szemben tartozása nincs;
1. megismerte és elfogadja az ajánlattételre szóló felhívás feltételeit;
1. rendelkezik a munkák I. osztályú minőségben, a szerződés szerinti teljesítési feltételeknek megfelelő elvégzéséhez, de legalább a részteljesítéséig meghatározott munkarészre rendelkezik saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).

2. 1. Alulírott………………………………………..., mint a fenti ajánlattevő nyilatkozattételre jogosult képviselője nyilatkozom továbbá, hogy az ajánlattevő 

1. a szerződés teljesítéséhez nem vesz igénybe alvállalkozót.

vagy[footnoteRef:3] [3:  Kérjük, a megfelelőt aláhúzással jelöljék, b) pont választása esetén kérjük, hogy az alvállalkozók által elvégzendő munkálatokat sorolják fel!] 


1. a szerződés teljesítéséhez alvállalkozót veszünk igénybe, az alábbi munkálatok elvégzéséhez: ……………………………………………………………………………………………………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
Dátum:………………………………….
……………………………………
								cégszerű aláírás


1. számú melléklet


Átláthatósági nyilatkozat

Alulírott, „……………………………………………..”, mint a „…………………………………….…” cégjegyzésre jogosult képviselője, az Országos Lengyel Önkormányzat által az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett, 
Országos Lengyel Önkormányzat Bp X. ker. Állomás u. 10 sz. alatti székhelyén a szomszédos ingatlan felőli nyílászárók cseréjére
tárgyban indított beszerzési eljárás vonatkozásában nyilatkozom, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján, a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak szerint az általam képviselt ajánlattevő átlátható szervezetnek minősül. 

Dátum:………………………………….


